Մալումա

**Խուան Լուիս Լոնդոնյո Արիաս** (, ), կուլումբիացի երգիչ և երգերի հեղինակ, ով առավել հայտնի է **Մալումա** () բեմական անվամբ։ Համագործակցում է Sony Music Colombia և Sony Music Latin լեյբլների հետ։

## Վաղ կյանք
Ծնվել է 1994 թվականի հունվարի 28-ին Մեդելյին քաղաքում` Մարլի Արիասի և Լուիս Լոնդոնյոյի ընտանիքում։ Ունի մեկ ավագ քույր` Մանուելան։ «Մալումա» բեմական անունը նրա ծնողների և քրոջ անվան առաջին երկու տառերի դասավորության արդյունքն է։

Պատանեկության տարիներին հետաքրքրված լինելով ֆուտբոլով` 8 տարի զբաղվել է այդ սպորտաձևով ու խաղացել է Atlético Nacional և Equidad Club Deportivo ակումբներում։ Միաժամանակ նաև մասնակցել է վոլեյբոլի, պինգ պոնգի և շախմատի խաղերի։ Դպրոցական տարիներին նաև երգել է և ի վերջո որոշել  ավելի լուրջ զբաղվել երաժշտությամբ։

## Կարիերա
### 2010-2013: Կարիերայի սկիզբ
Մալուման իր երաժշտական կարիերան սկսել է 2010 թվականին՝ 16 տարեկանում։ 2011 թվականին «Farandulera» սինգլի թողարկումից հետո, Sony Music-ը և նրա դուստր Sony Music Colombia լեյբլները որոշեցին համագործակցել նրա հետ` հնարավորություն տալով նրան ձայնագրելու իր առաջին ալբոմը։ 2012 թվականին Մալուման թողարկեց իր առաջին ստուդիական ալբոմը՝ «Magia»-ն, որի «Obsesión», «Miss Independent» և «Pasarla Bien» սինգլները ունեցան հաջողություն։

2013 թվականին Մալուման թողարկեց իր դեբյուտային «PB.DB The Mixtape» միքսթեյփը, որի «La Temperatura» սինգլը զբաղեցրել է 7-րդ հորիզոնականը National-Report հիթ շքերթում։ Այն դարձավ նաև իր առաջին սինգլը ամերիկյան Billboard հիթ շքերթում։

### 2014-2019: «Pretty Boy, Dirty Boy», «F.A.M.E.» և «11:11»
[170px|thumb|left|Մալուման [2017 թվականին:]]
2014 թվականին նա թողարկեց տեսահոլովակներ «La Curiosidad», «Addicted» և «Carnaval» սինգլների համար։ Նույն ժամանակահատվածում համագործակցեց երգիչ Էլվիս Կրեպսոյի հետ և թողարկեց «Olé Brazil» երգը ՖԻՖԱ-ի աշխարհի գավաթի խաղարկության առաջնության բացման համար։ 2014 թվականի օգոստոսին վարեց Kids' Choice Awards Colombia մանկական մրցանակաբաշխությունը։ 2014-2015 թվականներին նա իր մասնակցությունն ունեցավ կոլումբիական La voz Kids («Երեխաների ձայնը») հեռուստաշոուի առաջին և երկրորդ եթերաշրջաններում՝ որպես մարզիչ։

2015 թվականի հոկտեմբերին թողարկվեց նրա «Pretty Boy, Dirty Boy» անվանումը կրող երկրորդ ալբոմը, որը գլխավորեց Billboard-ի Top Latin Albums հիթ շքերթը։ Ալբոմի «Borró Cassette» և «El Perdedor» սինգլները գլխավորեցին National-Report հիթ շքերթը։ 2016 թվականին նա համագործակցեց այնպիսի արտիստների հետ, ինչպիսիք են` Թալիան, Ռիկի Մարտինն, Շակիրան և այլք։

2018 թվականին Մալուման ձայնագրեց Ֆուտբոլի աշխարհի առաջնության օրհներգի` «Colors»-ի իսպաներեն տարբերակը Ջեյսոն Դերուլոյի հետ համատեղ։ Նույն տարվա մայիսին նա թողարկեց իր երրորդ ալբոմը` «F.A.M.E.», որը նույնպես գլխավորեց Top Latin Albums հիթ շքերթը։ Ալբոմի երգացանկում ընդգրկված են «Felices los 4», «Corazón» և «El Préstamo» սինգլները։ «F.A.M.E.»-ը նաև ստացավ «Լավագույն ժամանակակից փոփ վոկալ ալբոմ» մրցանակը Latin Grammy Awards մրցանակաբաշխությունում։ 2019 թվականի մայիսին թողարկվեց նրա «11:11» կոչվող չորրորդ ալբոմը, որը դարձավ նրա հերթական համար մեկ ալբոմը Top Latin Album հիթ շքերթում։

## Երաժշտական ոճ
Մալուման նշել է, որ իր երաժշտական ճաշակի վրա մեծ ազդեցություն են ունեցել Հեկտոր Լավոն, Ջասթին Թիմբերլեյքը և Մայքլ Ջեքսոնը։ Նա իր երաժշտությունը անվանում է «ուրբան փոփ»։ «Billboard» ամսագիրը գրում է, որ Մալումայի ռեգետոն ոճը համապատասխանում է իր կերպարին, իսկ նրա երաժշտությունը ներկայացնում է տվյալ ժանրի էվոլյուցիան։ 2016 թվականին տված հարցազրույցում Մալուման ասել է․

## Սկավառակագրություն
### Ստուդիական ալբոմներ
* «Magia» (2012)
* «Pretty Boy, Dirty Boy» (2015)
* «F.A.M.E.» (2018)
* «11:11» (2019)
* «Papi Juancho» (2020)

### Միքսթեյփներ
* «PB.DB The Mixtape» (2015)

### Մինի ալբոմներ
*«#7DJ (7 Días en Jamaica)» (2021)

## Շրջագայություններ
* Pretty Boy, Dirty Boy World Tour (2016-2017)
* F.A.M.E. Tour (2018)
* 11:11 World Tour (2019-20)

## Ծանոթագրություններ

## Արտաքին հղումներ
* Մալումայի էջը Allmusic կայքում

Կատեգորիա:Կոլումբացի երգիչներ
Կատեգորիա:Կոլումբիացի դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:Բեմական կեղծանուններ